 د مدرسو د طالبانو کرکټ لیگ پیلیږي
د پیښور زلمي مالک جاوید افریدي د مدرسه کرکټ لیگ په اړه وايي چې مقصد ېې د کرکټ د لارې د سولې پیغام خپرول دي.
د کرکټ په تاریخ کې په لومړي ځل د مدرسو د طالب علمانو ترمنځ د کرکټ ټي ټونټي لیگ شروع کیږي. دا نوې طرحه د پاکستان د سپر لیگ کرکټ د تیر کال قهرمان ټیم پیښور زلمي او مالک جاوید افریدي وړاندې کړې ده . پخپله جاوید افریدي امریکاغږ اشنا راډیو ته وویل ي چې د دې ټورنامنټ مقصد ځوانانو کې د امن او د مسلکونو ترمنځ د مینې او دوستۍ پیغام عام کول دي. هغه وویل چې دې ټورنامنټ سره د مدرسو طالب علمان د لوبې میدان سره اشنا شي او د صحت مند مصروفیت په لورې به متوجې شي. پیښور زلمي لخوا د ښونځیو د کرکټ لیگ او نړیول کرکټ لیگ نه پس دا ځل د مدرسو کرکټ لیگ یو دریم گام دی چې اخیستل کیږي. د مدارس کرکټ لیگ په افتتاحیه غونډه کې د پاکستان د مسلمانانو عیسویانو او هندو او سکانو مشرانو هم گډون درلود. د پیښور زلمي مشر جاوید افریدي وايي چې دی د کرکټ د بازار موندنې سره سره د ځوانانو د فکرونو او د خیر پیښتونخوا د ولس دپاره د امن د پیغام د جذبې سره کارکوي. هغه زیاتوی موږ د لوبو د لارې امن او سولې ته کار کوو. هغه وویل چې ډیر ژر به د افغانستان په کرکټ کې هم پانگه ونه وکړي او هلته به هم د کرکټ ټیم ولري. د مدرسو د کرکټ لیگ د پیل نیټه لا تر اوسه نه ده ټاکل شوې.